
` पुस्तक मिलने का पता-- 
(१) श्रीरामनिवास खेतोन की दूकान, 
सबामण सालिम्राम मन्दिर के नीचे, . 


लोई बाजार, वृन्दाबन । 
९ जि० मथुरा ) 


(२) लाला चेतरामजी, कोसीकलों, मथुरा । 


(३) बाबा कृष्णदास, 
__ क्या०-बाबा आंनन्द्दासजी, 
कृष्णुगंगा आस्थान; 
मथुरा । 


८८0. In Public Domain. Sri Sri Anandamayee Ashram Collection, Varanasi 


Digitization by eGangotri and Sarayu Trust. Ei by MoE-IKS 
& श्री श्री गौरांगविधुजेयति & 
त्रजभाषा में 
NN es क & आह 
श्रा गातगावन्द 
ओऔ श्री रसजानिवेष्णवदासजी कृत 


ड) 31 (3 


Sree Seu Nee, 
= ee 0000000000 Ns 


श्री कृष्णचेतन्य प्रभु नित्यानन्द 
हरेकृष्ण हरेराम राधे गोविन्द 
भज--निताई गौर राधेश्याम 
जप--हरेकृष्ण हरेराम । 


€ 
NASON NANA ८५० ८८४८५८५ ८१/५”९५-९. ७०७० ७०७. 


SS ANU 


DANA NNN NN NN, 


| 
i 
| 
| 


SSS SSNs Sse 


रसिक प्रवर पूज्य श्री बाबां श्री गौरांगदासजी के कृपा पात्र बरसाना 
( कोसी ) निवासी, लाला वनखण्डि के आत्मन, 

| गोरीनष्ठ लाला चतुसु ज ( चेतराम्‌ ) जी के 

| संपूर्ण सहाय से युद्रित। 


प्रथम भाग प्रकाशक-- 
गोरपूर्णिमा . | बाबा--झृष्णदास 
मूल्य ।) हप 
पो० राधाकुण्ड 
| प्रथमावृत्ति १००० जिला मधुरा । 
सर्वाधिकार सुरक्षित है । 

ha 


ग्रंथकार का सूचम परिचय यह हे कि आप श्री निवास आचार्य्य 


प्रभु के शिष्य श्री मनोहरदासजी के सयय से कुछ काल पश्चात हुए 
। आप क शुरु का नाम श्रीह्रिजीबन था तथा आप भक्तमाल के 
प्रसिद्ध टीकाकार श्री प्रियादास जी के पोत्र थे। इस विषय में आप | 


स्वयं अपने ग्रन्थ में लिखते हैं कि-- 
श्री म्रियादास रस रासि को पौत्र वैष्णवदास | 
ताही को रसजानि तिन कीनों नाम प्रकाश | 
श्रीहरिजीबन शुरु कृपा पाय सोई रसजानि। 
श्रीभागवत महात्म की भाषा. करी वखानि ॥ 
( भागवत माहात्म्य के परिशिष्ट ) 
श्री प्रियादास रसरास की पाय कृपा रस जानि । 
अगम कियो निपटे तृतीय स्कन्ध : 'वखान ॥ 


( इसी प्रकार समस्त स्कन्धों के अन्त में दिया है॥) 


श्ररूप सनातन रसिक रस इकठां कियो निचोय | 
तिन विन चॉसत छूछकों तिनें न पूछ विगोय ॥ 


तासु हिये रस रासि को कृपा विलास प्रकाश । 

श्री हरि की 'जीवनि सदा हरि ही जीबन नित्त । 

रस राधा रूप कों हरि हि जिवावत मित्त ॥ 

( द्वादसस्कन्ध के अन्त में ) 
श्री रिया दासओ महाराज को इस संसार में कोन नहीं जानता । 
' आप श्री मनोहेरदासजी के शिष्य तथा आचार्य्य प्रभु के प्रशिष्य थे । 
आप नि:सन्देह माध्वगौडेश्वर सम्प्रदाय में परम रसिकः धुरन्धर 
विद्वान इए। आपकी बाणी मन्दाकिनी में किसने...गोता. नहीं 
लगाया! आपकी भक्ति भावना तथा रसिकता से प्रसन्न होकर 
हीं श्रीनाभाजी ने भक्तमांलकी टीका रचने की आज्ञा दी थी। 

इस प्रकार सार गर्भ कवित्त तथा उसकी रचना शेली अन्त्र 
साहित्य भण्डार में कहीं देखने में नहीं मिलती है । यह. तो 
मपुरुषोत्तम कलिपावनांवतार भगवान श्री गौरांगदेव. जू की 


असीम कृपा का ही परिचय तथा उन प्रेमावतार प्रभु के मनोहर 
चरण कमल का ध्यान का फल है.। “फलेन फल कारण मनुमीयते?? 


| यह उक्ति सचमच ही यहाँ देखने में आती हैं । उन श्रोप्रियादास जी 


|| 


| 

| 

के सम्पक में उनकी कृपा द्वारा परम रसिक होकर श्रीवैष्णवदासजी 
जगत विख्यात तथा एताहंश मनोहर काव्य रचना में समथ हुए। 
आप का उपनाम रसजानी था । आप अपने रचित. ग्रंथों के मंगला- 
चरण में निज इष्ट तथा उपास्यदेव श्री राधाकृष्ण सिलित विग्रह 
भगवान्‌ श्रो कृष्णचेतन्यदेवजू का मंगल इस प्रकार पाठ करते हैं। 


यथा--रस्िक भूप इरि रूप पुनि श्रीचेतन्यस्वरूप । 
हृदे कूप अनुरूप रस उमभल्यो वहे अनूप ' t 
` (भागवत महात्म्य तथा प्रत्येक स्कन्ध के आदि में) 

वन्दि कृष्ण. चैतन्य ढुति करै आनन्द जो। 

कहां. गीत गोविन्द सुने होय. महानन्द सों ॥ 

( प्रस्तुत गीत गोविन्द में) 

आपके द्वारा रचित समस्त श्रीमद्भांगवत का भाषानुवाद है। यहं 
विशुद्ध ब्रजभाषा में चोपाई छन्दों में लिखा गया है। प्रत्येक 
अध्याय के प्रारम्भ में दोहा छन्द से अध्याय का संक्षेप मनोहर 
दिग्दर्शन क्रिया गया है। मूलगछोक के शब्दों को लेकर ज्यों के 
त्यों सरल सरस ब्रजभाषा में कहना यह एक अलोकिक शक्ति का 
परिचयायक है| ्रःथकार की विशाल विद्वत्ता का द्योतक यह प्रन्थ- 
न है । ग्रन्थ की कुछ प्राचीन प्रतियां देहलो नगर में उपस्थित है। 
समय पाकर इस विशाल म्रन्थरत्त को भो प्रकाशित करने की इच्छा 
है । प्रस्तुत गीतगोविन्द में अन्थकार ने अपनी जिस विशाल कवित्ब 
शक्ति का परिचय दिया है यह साहित्य जगत में अद्वितीय तथा 
अतुलनीय है । आपने अपने संप्रदाय के प्राचीन आचार्यं श्री 

EE, 
जयदेव गोस्वामी जी के द्वारा रचित श्री गीत गोविन्द जैसे महान | 
काव्य को सन्मुख रख कर उस के शब्दों से सरल तथा सरसता के | 
साथ न्रजभांषां में सवे साधारण के वोधार्थ लिखा है। इस ग्रन्थ का 
रचना काल संञ १७७७ है | निःसन्देह श्री भाषा भागवत का रचना! 
काल उस के पश्चात है। भागवत का रचना काल सं० १८२२ से 
लेकर १८३१ सं० पय्येन्त है यह श्रोभागवत के समस्त स्कन्धो के 
अन्त में निर्देश किया है। लग भग १५००० चोपाई से यह ग्रन्थ 
चना हुआ हद । प्रस्तुत भाषा गीत गोविन्द रसिक समुदाय के सन्मुख 
है आशा है कि रसिक मंडली श्री जयदेव जी द्वारा रचित मूल गीत! 
गोविन्द्‌ के समकक्ष रख कर इस सरल सानुगत मनोहर ब्रजभाषा| 
पदावली से युक्त श्री रसजानी वेष्णबदासजी द्वारा विरचित भाषा | 
गीत गोविन्द का रसास्वादन करेंगे। श्री वृन्दावनस्थ कालीदह | 
निवासी, जजभाषा के ममज्ञ रसिक प्रवर, अनेक वाणीयों के 
संग्रह कत्ती वावा श्रीबंशीदास जो के पाश सर्व प्रथम इस पुस्तक 
की प्राचीन लिपी देखने तथा प्रतिलिपी करने का सौभाग्य मिला ४ 
दूसरी प्रती श्री नन्द्क्रिशोर जी सुकुटबाले लोई बाजार वृन्दावन! 
निवासी से प्राप्त हुई । इसलिये में तथा रसिक समुदाय उन दोन 
महानुभाव से ऋणी है। वरसाना ( कोसी) निवासी लाला 
वनखणिड के आत्मज, ब्रज के प्रसिद्ध मान्य गन्य परम प्रेमी रसिक 
वर पूज्य श्री गोरांगदास जी के कृपापात्र, लाला चतुभुज ( हरि 
सम्वन्धिनाम श्री चेतन्यदास, प्रसिद्ध नाम चेतराम ) जी के सम्पूण ' 
अर्थिक सहाय से इस समय यह ग्रन्थ प्रकाशा करने का समथ 
हुआ हूँ । महाप्रभु श्रो गौरांगदेब जू आप का मंगल करें | इति। 


विनीत 


कृष्णदास 
कुसुमसरोवर 

श्रीयीतगोविन्द 


चन्द्‌ कृष्ण चैतन्यचन्द दुति करै अनंद जो। 
कहों गीतगोविन्द सुने होय महानन्द सों ॥१॥ 
रसिक अशेषनिको नरेश जयदेव भेव वित। 
कियौ अमल रसपान क्यों वेरस लहे समल चित ॥२॥ 
ता रस कौ ऊन्हार सार सौरभ सरसानो। 
तिहि हित रसिक समूह व्यूह मधुकर घुमड़ानो ॥३॥ 
तिन में इक रस को अपात्र कनमात्र पियो तिन । 

प्रेम समूह को कुपापात्र पायो सुपात्र जिन ॥४॥ 


चौ०--सुनौ रसिक रसवात सुहाई । पिय की प्राप्ति भांति हे गाई॥ 


एक सद्य इक क्रम करि अहो । सद्य प्राप्ति मिलवोई लहो ॥५॥ 
अति उत्कंठा विरह दशा जो । भोगि मिले क्रमनाम प्राप्ति सो ॥ 
वैरागी अनुरागी होई । इनहीं कों गावत सब कोई 1६॥ 
रागहीन पावे वेरागी। रागी को पावे अनुरागी ॥ 
दुहुव्रिधि वैरागी की. पावनि । दुतिय स्कंध कही मन भावनि।७॥ 
अनुरागी की पावनि जोई। श्री जयदेव कही हैं सोई ॥ 
पाबनि सै धोखो है नाहीं । तात्पय्ये पे सुख के माँहीं ॥८॥ 
जाते सुख हू द्वौ विध गायो । सो सुनि लेहु रसिक मन भायौ॥ 


कवित्त--असर्वानुभव पूर्व सरवानुभूत इक, 


सरवानुभवपूवं सरवानुभूत पुनि। 
इनके विना न नीकों जानत जे जान जन, 
पहूलौ अखंड प्राय दूजो है अखंड सुनि। 
शुक की सी नांही जयदेव इह भाई कहथो 
पहलो पहल संक्तेप ही में लीजिये गुनि। 
.आगे रसाधार रसिकत्रि को अधार सब 
रसनि को सार नीके बरन्यो वनाय चुनि॥ 

२ श्री गीतगोविन्द 


निसि अंधियारी घटा घुमडी है कारी भारी, 
दीसत न भमि भूमि रहदै हैँ तमालतर। | 
प्यारा बंधि प्यार सों हजारवार कुजद्वार, | 
चूकत ही रहौ में न गई ताते ताके डर ॥ | 
प्यारी सुकुमारी यह मन में विचारी आज, . | 
आप ही विहारी जू कों ले चलौ निकुज घर। | 
चले वन कुज मग रले सुखपु'ज .भीर , “| 
यसुना के तीर वीर .क्रीडत सुघर बर ॥१०॥ | 
स०--जिह चीत्यौ है वानी चितेरी ने चित्तसु आपने चित्र चरित्रनि च 
रमणीय रमारमणी पद गाय दिखाबत भाव विचित्रनि सा 
सु कहै जयदेव पिया हरिदेव की केलि को भेव पवित्रनि स 
पर कूरनि मित्रान सौ सु ठुराव छिपाबन पूरन मित्रनि सों ॥११। 
दो०--रंग रांवटी कवि हृदय काव्य वधूटी आय। | 
मुख मोखा ते उझकि तिन दीने रसिक विछाय ॥१२॥ 
चहे रसीलो ध्यान हरि अथवा तियनि विलास । .$ 
तो कोमल कमनीय मधु सुनि जयदेव हुलास ॥१३॥ . 
चौ०--श्री जयदेव रसिकवर भारी। काढे द्रौ श्रोता अधिकारी | 
इक विषई इक सरस उपासंक । डुहुनि मांहि आसक्ति लई इक 
विपई हू सुरसिक हो जैहै । पाल परै ज्यों यांव मिठे है| 
विषयी हू यह विषय सुने जब । विषय त्यागि इतही ढरिहें तव 
दो०-जो कवहू कि कहौ अहो हे कविराज अनेक। 
तिन ही के सुनि हें जसहि तौ सुनि मूढ विवेक | 
कवित्त--कविन में कविवर उमापति धर नाम, 
वालहू की खाल काढ़ि करत निहाल सो! 
थोयी कविराज श्रुतिधर हो विराज रंह्यो, 
शारण तो कूट कनि कूटत विहाल सो॥ 
सब रस सार हि' सुगावत चढ़ांवत ही, 
नोक गोवर्धन साल सौ। ......«००००-- 

रचना कवि सुरी की चातुरी मति सुरी की,. 
जानै जयदेव ही रसलसो विसाल सौ॥१६॥ 
दोहा--मादक तें मादक सरस राधाकृष्ण बिहार। 
सो जयदेव हि चढ़ि गयौ रही न तनक संभार ॥ 
विन निकेत नहि. सुख अहो नींब विना न निकेत | 
्यों ऐश्वय्ये हि नींव में देत मधुर रस हेत ॥१८॥ 
अष्टपदी 
प्रलय समुद्र ते वेद आपुन काढि लए। 
भयौ तनक नाह खेद नाब हि धरत भए॥ 
केशव तुम ही मीन जय जगदीश हरे ॥१॥ 
तुमरो पीठ विशाल जा पर धरनि रहै। 
धरनी धरन रसाल हढृता कान कहे । 
केशव तुमही कच्छ जय जगदीश हरे ॥२॥ 
तुमरौ धवल सुदन्त आहि मयंक मनौ, 
तापर धरा लसंत ,यही कलंक जनो॥ 
केशव तुमहि वराह जय जगदीश हरे ॥३॥ 
तव कर कमल रणाल पेने नखनि ठए। 
हिरण कशिपु बिकराल भोरहिं भोर लए॥ 
केशव तुमहि नृसिंह जय जगदीश हरे॥४॥ 
आदूसुत वामन रूप वलि छलि दलि डग जु भरी। 
पद्‌ नंख नीर अनूप जन को शुद्धि करी॥ 
केशव तुमहि उपेन्द्र जय जगदीश हरे ॥५॥ 
छत्रिय रुधिर प्रधान तुमनि तड़ाग करे। 
तहां कराय सनान जन के पाप हरे॥ 
केशव तुम ही राम जय जगदोश हरे॥ ६॥ 
रावन के दश शीश रन में तुम हि हरे। 
दशां दिशा को इश तिन की भेट करे॥ 
केशव तुमही राम जय जगदीश हरे॥ ७॥ 

चारत विशद शरीर घन सम नील पट। 
हल हूति यमुना नीर ताकी ज्योति अट ॥ 
केशव तुम ही राम जय जगदीश हरे॥=।। 
पशु नाशक विधियज्ञ तुम ही वेद हतो । 
हे दयालु सर्वज्ञ सचे मतें मतो॥ 
केशव तुमही बुद्ध जय जगदीश हरे॥ ६ ॥ 
दुजंय यवन अपार मारन हेत अहा। । 
धारत हो तरवार जरती आग महा॥ 


iinet 


केशव तुमही कल्कि जय जगदीश हरे ॥ १० ॥ 
श्री जयदेव उदार ताको ' कथन यही! 
सुखद शुभद भवसार सुनिये रसिक सही || 
केशव तुम दशरूप जय जगदीश हरे ॥ ११॥ | 
स०--वेद उधारो त्रिलोकी हू धारो धरान उतारो जू दांत चढ़ांई 
दैत्य दल्यो बलिहू को छल्यो अरु छत्रिन सारि धरित्री फिराई ॥ 
रावन जीत्यो घरधो हल हू करुणा हू करो हते म्लेच्छ कसाई । 
आपुहि ये दशा रूप अनूप सु तोहि को कृष्ण में नार नमाई ॥१॥ 
| 
| 


दोहा--अभिमानी त्यागी तरुन कुशली धनी कुलीन । 
भव्य छमा युत शुभग पुनि केलि कलानि प्रवीन॥ २॥ 
रति समर्थ सुन्दर वचन ये नायक शुन गाय। 
ते सव कहैं सु कृष्ण में जाते नायक राय ॥ ३॥ 


अष्टपदी 


सेवत श्री कुच 'मंडल पहिरि ललित वनमाल । 
जय जय देव हरे || 

दिन मरि मंडल मंडन जग खंडन झुनिजन मानस हंस । 
जय जय देव हरे ॥ 

कालिय अहिवर गंजन जन रंजन यदुकुल कमल दिनेश | 
जय जय देव हरे ॥ 

मधु मुर नरक विनाशन गरुड़ासन सुरकुल क्रीड़ा हेत । 
जय जय देव हरे ॥ 

अमल कमल दल लोचन भब मोचन त्रिभुवन भुवन निवास । 
जय जय देव हरे ॥ 

क्रिये सिया वरं भूषण जित दूषण समर हत्यौ दश शीश । 
जय जय देव हरे ॥ 

नव जलधर तुम सुन्दर श्रृत मंदर राधा वदन चकोर । 
जय जय देव हरे ॥ 

तुव पद्‌ पतित दयाल सु तजि आलास सु करो कुशल विस्तार । 
जय जय देव हरे ॥ 

कवि जयदेव क गावत कालि भागत भक्तनि देत आनन्द । 
जय जय देव हरे ॥ 


स०--जहां राधिका संग अभंग अनगं ते खेद भरो पर स्वेद भयो । 
पुनि गाढ अलिगंन ते कुच केशर लागि गई जनु छायौ दयो ॥ 
मति आघत यों अति भावत है हिय के अनुराग कौ राग छयौ। 
यह छाती सुराती रजू सो अजूरहि पूरहि काम अकाम नयौ ॥ 
दोहा--श्रोत हि वक्त हि कामना सुख में अंतर आहि। 
श्री जयदेव सुरप्तिक बर यहद कहि मेटी ताहि॥ 
शोभाछन्छ 
रस परिपाटी जाने | कवि जयदेव वखाने ॥ 
विप्रलंभ सुख रासी। प्रीति पुष्टि परकासी ॥ 
चाह विना सुख कैसे। भूख विना अन्न जैसे॥ 
भूख नही दुख कारी | गरा दुखो होय भारी ॥ 
विप्रलंभ बिन नांही ! चाह होय प्रिय मांदी ॥ 
चाह मिलन में ठानें। अन [मिलवोई मानें ॥ 
नित्य वियोग है सोई । ताकौ जतन न कोई॥ 
विप्रलंभ सुख रासी | सदा रहै सह वासी ॥ 

है 
साये मिलंत न जाते । मिलन जतन है ताते॥ 
नित्य मिलन यों जान्यो । कवि जयदेव बखान्यो ॥ 


| 
| 
| 
| 
| 
कचित्त-सिसिर रितु गिरी ओ बहाली वहे ग्रीषम को । 
दुहुन की छाया छीण छयो सब लोग है॥ । 
अपातन सपातन सुपांति विराजे तरु | 
सीतल न तातौ जल युगल प्रयोग है.॥ 
भूखन भूखन पाचन सपाचन | 
अरोगन सरोगन अभोगन सभोग है॥ 
चयसंधि वारी है वसंत रितु अति प्यारी 
जानें किये नर नारी काम चारी योग है॥ | 
स०--ऐसें वसंत में काम की पीर सों व्याकुल वीर अहीर की वेटो । 
माधवी फूल ते कोमल पाय फिरे वन ही वन लाज लपेटी ॥ 
दूढत प्रान पियारे डुखारे कों चाह सगी उतसाह चपेटो । 
अओठनि पापरि आ-परीयों यह ताहि कही इक वापुरी चेटी ॥ 


अष्टपदी 


ललित लोंग को लतानि लपटि करि, कोमल मलय समीरे। 
मधुकर निकर मिले कोकिल सुध भक्त कुज कुटोरे॥ 
विहरत हरि सखि या रितु मांही । 
नाचत युत्रतिन के संग राधे विरही कों सुख नाही ॥ 
काम मनोरथ करि करि पथिक पधूअन करत विलापें। 
जुत ऑल कुलनि कुसुम सुषमा सों सघन सुवकुल कलापें । 
सृगमद हूँ ते सरस सुगंधित नवदल युक्त तमालें। 
तरुनिन के मनछेदन मनसिज नख से किंसुक जालें ॥ 
मदन नृपति के कनक दंड जनु. केसर कुसुम प्रकाशे । 
पाडर के झोरा भोरायत स्मर तरकस से भासें॥ 
लञ्जाहीन जननि जनु देखत हसि करुणो तरु राजे । 
(७1610) तिही केचे fi को.अणो क्रेतक्रि, CREEL, सापले 

वासंती की सुललित अति नव मालती सूधो ॥ 
सुनिन हूं कें मन को मोहन जुवा अकारन वधा । 
कूली लता मोतिया सो मिल फूले चूत यहां हैं॥ 
वृन्दावन धोयौ यमुना जल सब दिशि फेल प्रवाह | 
श्री जयदेव कथन यह नोको हरिपद सुमिरन सार॥ 
सरस वसंत समय वन बरन्यौ अनुगत मदन विकारं। 
दो०--क्रियौ धूम सौ काम की असवारी को गान! 

जाननि हारे जानि हैं जे रूपक सज्ञान॥ 


सवैया 

चलि फूलति-फूलति मल्लिकावेलि चहू दिशि फेलि है गंध घनी। , 
पुनि हेमकी केतकी सो लपटी धृत सींची आग अभाग अनो ॥ 
लखि काम के प्राण समान महान वयार चले दुख सार सनो। 
विरहीनि कों जारे जरेन को छारे उछारे निहारे न बारे सनी ॥ 
अहो कोकिल कूजत आँत के मोरा पै गंध सों अंध ह भोरा भवे। 


विरहीनि के नेंन रु कान महान डुखो होंग ते तब सूदि लबे॥ 


घरि भ्यान हिया में पिया सो मिलें बहु भोगी ह योगी सो होय फरे | 
दिन टारन हेत हजारन बात बनाब-तऊ तन ताप त्वे॥ ३ 
दो०--बहु नारी परिरंभरत करत 'विलास मुरारि। 
ताहि दिखावत राधिकहि सहचरि कहत उचारि॥ ४ 
0 अष्टपदी 
चन्दन चरच्यो श्याम सुभगतन पीतवसन बनमांला। 
गंड युगल मनि छु डल मंडित हसत लसत सु-रसाला ॥ 
हरि इन मुग्ध वधुनि के मांही हे विलासिनी रास कराही ॥ध्र, 
किन हू पोन पयोधर के पर हरि लपटाय लये है। 
गावत पंचम के सुर आछे हारि पाछे सु द्ये है ॥ 
कोई श्रो मधुसूदन कौ सुख कमल समान सु ध्यावे । 
वहुविधि दुखमोचन लोचन सो काम हिये उपजावे ॥ 
कोइक सु'दरि सुन्दर के ढिंग बात कहूनि मिस आवे । 

चूम कपोल अमोल अचानक फिर दुर जाय लजावे ॥ 
कोई हेत सुचेत कुंज ते गहि पिताम्वर पिया को। 
क्रीडा हित खेंचत यमुना प्रति जानत भाव जो हिय कौ॥ 
कोईक संग नाचत हरि ताकी निज सुख करत बड़ाई। 
ताल देत चूरिन के विच जिन मुरली बजै दिखाई॥ 
ईक सो लपटत चूमत एकहि एकहि जाय रमाचें। 
हँस करि देखि रहे काहू को काहू के संग धावें॥ 
बरनी श्रो जयदेव अलौकिक केशव केलि दुरी जो। 
श्रीवृन्दावन में तन के मन के मंगल निकर फुरी सो ॥ 
दो०-इन्दीवर से अँगनि करि ह्र अनंग बस वाम। 
लपटी मनो शिंगार सों विरहृत संग घनश्याम ॥१॥ 
श्रीराधा के विरह सों तप जाड्य उद्वेग] 
आलस जुत-कहे कृष्ण के निपुन समि हें बेग ॥ २॥ 
सो०--उर दिखवत सखि स्यानी। मिलन हेत कहि वानी ॥ 
सवैया 
मलयाचल की सखि सीरी बयारं साप अपारनि को यारकरी। 
तिंह दुखतें पाले में इवन्‌ कों यह जात हिमाले को रोस ररी ॥ 
सुनि ओर हू आस के मोर लखें कल कूजत कोकिल मोद भरी। 
विरहीनि अंधेर पुकार कहै किलकार कुहू-कुहू साठ घरी॥ 
इति श्रीगीतगोविन्द भाषायां रसजानि बैष्णवदासकृतायां 
प्रथमसर्ग: 
` शोभा छन्द 
राधा लख्यों त्रिमेंगो। तियनि संग बहु रंगी ।! . 
निज घटती जिय आनी: । महां इरषा सानी ॥। 
तहां ते भई उदासी । चली हिये दुख रासी ॥ 
लता कुज में आई। भोंरनि की धुनि छाई।। 
अपनी सखी सयानी । ताहि कही यह वानी ||. 

अष्टपदी 


निकसत अधर सुधा मधुरी घुनि वजत मोहनवंसी । 
चलत कटाछ हलत अलकावलि गंडनि दुति अवतंसी ॥ 
रास मांहि हरि किन्ह विलासहि, सुमिरत मन मम किय परिहांसहि ॥ 
शिखी शिखंड ललित चन्द्रावलि केसनि शुद्दी सु सोहै! 
` कारी भारी घटनि मांहि जनु इन्द्र धनुष मन मोहै ॥ 
र सुन्दर गोपिन के सुख चूम्बन ता हित लोभित भारी । 
जपा कुसुम सम मधुर अधर अति हसत सुलसत मुरारी ॥ 
पुलकनि : भुजवनी पियास को लपटी तिया सुप्यारी | . 
उर कर चरण ललित मणि. भूषण किरणत्ति की उजियारी ॥ 
चन्दन कौ बेंदा शिर मानौ घटति माहि शशि राजे । 
पीन पयोधर मदन निदेय. हृदय कपाट विराजे॥ 
मनिमय मकराकार मनोहर कुंडल गंडनि सोहे। 
मुनिजन मनुज सुरासुर रीकत पोतवसन. मन मोहे ॥ 
» विसद कदंब तरे सु रहे लगि प्रणय कलह भय मेटे । 
काम.सने मन फेनिलसो सलि मोही कों कलु भेटे ॥ 
श्री जयदेव कहौ यह सुन्दर मोहन मधुरिपु रूपै । 
कृष्ण चरन सुमिरन करिवे कों दै भक्तनि अनुरूपे । 
चौ०--रस सिंगार मांहि:रति थाई । संचारी शुन गान सदाई । 
सो यामे वरन्यो सुखकारी । मनके वस परिगई सुप्यारी ॥ 
सवेया | न 
मन मेरो तो चेरो भयौ पिय को निस द्योस गने गुन कों विधनी की । 
| अलि औरुन की दिसि देखे न मूलहू फूल मीठी सही शूल सही की ॥ 
` पुन खीजियती जिसों रीकि रह्यो नदि खीजत भोरेहूं देखो वनी की। 
` सखि मो विन रास करै जु उमाहत एते पै चाहत ताहि अलीकी ॥ 
दो०-कहा करो सखि मोर मन मोसे भयो उदास । 
हे अलि मोहि जिवाय अब इक तेरो ही आस ॥ 

अष्टपदी 


मैं एकान्त कुज गृह पैठों। ते निसि में दूरि रहे। 
चकित विलोकों सकल दिशा में ते रति हित हसि जेहें ॥ 
सखि हे केसी मथन हि ऐसे ॥ ध्र्‌,० ॥ 

मो संग रमन करावहु सादर तेहु दुखी मै जेसे ॥ 
प्रथम समागम सो मैं लज्जीत ते प्रिय बचननि बोलें । 

में मदु मधुर हसति वतराबकु' ते हसि नीवी खोलें | | 
किसलय सेज मोहि वैठाबें आपु उर लपटि रस लूटें । 

मैं परि रंभन करि घुमो ते लपटि अधर रस घूटे ॥ 
आलस सों में मूदि रहो इग ललित भांति ते पुलकें। : 
में श्रमजल सो सजल हो हुँ सब ते सु मदन मद कुलके || 

में कोकिल ज्यों कलरब कूजी ते पटु कोक कला में | 
सिथिल कुसुम युत कुन्तल मेरे ते नवांक कुच का में ॥ 
चरण रणित मणिनूपुर मेरे रति वितान ते तानें। 
कांची टूट दोहिं मोहि ते कच गहि चू'बन दानें॥ 

में रति सुखकरि आलस पैदों पिय के नयन विकासे । 

में तो धीरज तजि गिरिजेहो ते पुनि मदन प्रकासे ॥ 
-श्रोजयदेव भशित यह नीकौ गोप वधू करि गायौ । 
श्रोतहि वक्तहि सुख विस्तारो हरिक्रीड़ा करि छायो ॥ 


चौं०--चाह सनी पुनि वतिया कहीं । जहां रास मोदिं ले चलि तही । 
रास करत में लखि हों जब हीं | हे अलि आनन्द पै हों तब ही ॥ 


क०--यमुना के तीर धीर मलय समीर जहां 

रच्यौ बलिबीर बीर रास ही बनायके। 
गोपिन के संग सो अनंग की उमंग छयो 

कानन में तानन को रंग घमडाय के ॥ 
एरी चालि तेरी अलि चेरी वलि मेरी सोंह 

तोहि मोहि देखत हो रहि. हैं लजाय के। 

बंसी गिरि जेहै कापि ,पसीननि छे है दोठि 
सब ते उठे है हँस देहे खिस पायके॥ 
स०-यह कैसो अशोक विकाश भयो जाके ओरनि देखे ही शोक प्रकाशी 
सरसी सर बागनि के तट की यह पौनहु कोंन जो ज्योति विनाश । 
धन गोधन के पर आं क्रीडा रस मौरी अपार है मार मवासे 
| वनिन के पर भोर भव भंकारत मारत तेन विचारत ऐसे ॥४॥ 
शोभा छन्द 
| यहि हेतु या माही । ढील उचित है नाहो ॥३॥ 
| इति श्री गीतगोविन्द्‌भाषायाँ” द्वितोयसगंः ॥ 
दो०- प्रेम साँकरनि बँधि रही श्रीवृषभानु कुमारि । 
हरि हू सब तिय तजि दई ताहा को हिय धारि॥ 
विकल राधिका विरह सों दिन काटन हित रास | 
कियो कृष्ण विपरीत सों भए-भए सु उदास ॥ 
छिदो काम के शरनि हिय ढू'ढि जहाँ तहाँ आप। 
कालिन्दो तट कुज में बेठि कियो अनुताप ॥३॥ 
अष्टपदी 
मोहि देखि अनेक वधुनि संग राधा ऊठि गइ। 
सापराधो मै जो राधा जात नाहिन गहि लई॥ 
हाय आद्र किये विन ते कुपित सी गमनी ॥ ध्र ०॥ 

1 करिहे कहा कहिये भयो विरह अल्ेह। 
कहा धन करि कहा जन करि कहा मम सुख गेह ।। 
लखत ताके अरुन हग में चढ़ी भोंह रिसाय। 
लाल कमलनि पर मनौ रहे भोर ही थहराय॥ 
रात दधौस आनन्द भरि हिय माहि ताहि रमाङऊ । 
फिरो वन वन तास के संग वृथा क्यों बिलखाऊ । 
हा प्रिये यह इरघा सो दुखित हिय वहु तोर। 
जानत न मैं कित गई तुम सो लेहु तोहि निहोर ॥ 

देत दरसन . द्रगनि. आगे जात आवत मोहि। 
पहल ज्यों लपट्यौ न. क्यौ सूब. कहां संभ्रम तोहि ॥ 
छमा कीजे: अब सु. राधे अलक कोरि को फेर। 
देहु सुन्दरि दरश मोको लियो मन्मथ घेर॥ 
कहो श्रो जयदेव कबि यह कृष्ण को घिलपान। 
किन्दुविल्व समुद्र ते भयो प्रगट हिमकर जान॥। 
सो०--काम सतावे भारी | तासु कहै मुरारी ॥ 


क०-होय न भुजंग अंग जारत विरह वीर, 
धारत शरीर नेछु भिसनि के हार रे। 
नोल कंज दलानि की दुति सोहै नोलकंठ, 
नीलकंठ होय क्यों न करत विचार रे। 
होय न भभूत या अभूत योगिया के देह, 
किक खेय भयो ताप तचि चन्दन तगार रे । 
में तो हों चियोगी सुन अरे मार फुलशर, 
हर के भरोसे मरे हरि को न मार रे ॥ 


सोभा--तिय हो काम सहाई | तिय बिन काम है राई। 
ऐसे जानि मुरारी | बरनत है. सुखकारी ॥ 


क०--भोंहे धचु सोहे ये कटाक्ष शर मोहे पुन, : 
नेनर्निक कोर जोर जेह दरसात है। 
काम जय कारी वृषभानु की कुमारी येतो, 
ताके हथियार पाय मार मरि जात है॥ 
जितनी त्रिलोकी तिन नीकी विध भोंकी कोऊ, 
वच्यो न अलोकी कोक कोकी विलपात है । 
सदन मद न. रह्मा कदून हद न पायो, 
प्यारी को पदन गह्यो सदन रहात है ॥ ४ ॥ 
अरे सुनि काम सृगनेनी अभिराम मेरो, 
ताकि हग वाननि की मार्रान सो छियो मन । 

विकल अधीर वीर अब लों न घरें धोर, 
तेरो जस भूरि .कूर देखिये न ताके तन ॥ 
ते तो करि खेल ही सौ जीत जग कीनौ वस, 
मृतकनि मारिवेमें कहो कोन कहावन | 
जप शिर मोर शिर आमनि के मौर धरि 
चापन चढ़ाबत यौ तापनि विलायै जन ॥| ७॥ 
` _ सोभा०-ध्यान माहि तिंय'आई । यह पियं ताहि सुनाई ॥ ` 
कवित्त--भोंह धनु तानि तने तेरे ये कटाक्ष वान 
वेधत है प्राण जानि वानि इनकी परी॥ 
कुटिल करोही जाहि कीनी है पिछोही यह | 
वेनी रहि सोही मार कोही करिवो करी ॥ 
अधर सुरागी वड़ भागी येक दूरी सम 
पुरी मन माहक तासों ऊन हिये धरी॥ 
. तेरो कुच मंडल है सरस ' कमंडल सो 
र मेरो जिय तंदुल सो करत सु क्यों अरी ॥८॥ 
शोभा-दुखी भये पिय भारी । तब यह मनहिं उचारी ॥ 
०-निसि वासर ध्यान में डूब्यों रहों सुख पाय प्रिया परिरंभ महा । 
पुनि आहें के विलोक्य करों स्वरुप सदा मुख सौरभ सू घों महा । 
भलें पीवो करों .अधरासूत कों वचनासूत की कंहिये सु कहा 
यह केसो वियोग मिटे न अजी कहि कहि भजों बुरे नेह नहा ॥ 
इति श्रोगीतगोविन्दभाषायां वेष्णवदासरसंजानीङृतायां 
| ॥ तृतीय सगं :॥ | 
दोहा-वेतसी कुज में यमुन तट विरह .विकल नंदलाल । 
तिन सा रोधा की सखी बोली वचन रसाल || 
अष्टपदी ` 
निन्दति चन्दन . चन्द किरन लखि व्हे अधीर दुख पावे । 
सलय समीर _ मिल्यो पाटीरहि . गरल समान सतावै ॥ 

राधा विरह सताई । 
काम वान भय ते मानौ हरि तोर समाधि लगाइ॥ ध्र,०॥ 
मदन कदन हित श्रनि चलावत तुम हिय रहत सदाई। | 
तव रक्ता हित ले नलिनीदल कवच करत उर माइ॥ | 
केलि कला कल कुसुम सेज जो स्मर शर सेज है ताको! 
त्रत सौ करत तबालिंगन की है उत्कण्ठा जाको ॥ 
सुन्दर मुख जल श्रवत विलोचन सनि कज्जलहिं रहयो है। 
राहु दन्त करि दलित चन्द्ते जनु यहं अस्त बहथौ है. 
मदन रूप तुम ताहि वनावै रहसि वैठि झृगमद सां। 
कर धरि आंब मोर रूपी शर तिम विछाय तरपद सां॥ 
पुनि पुनि नवत ध्यान धरि तेरौ देखत तोहि दुरापै। 
विलपति रोबति हसति विषीदति ऊठि चलि तजति सुतापै॥ 
वारवार यह कहत हे माधव तुब पद मांहि परी हा! 
तुमते विसुख भये हे प्यार हिमकर किरन जरी हो॥ 
श्री जयदेव भणित यह नीको जो मन चहे न चायो। 
तो हरि विरह विकल राधा सखि को पढ़ि वचन सुनायो | 
ऋवित्त--वचन दुसह भये हसति रस न होत, 
स्वासनि ते जागी है वियोग आगि आगरी! 
थाम तो उजार सो है छार सो है कांमकाज, 
आलिन के जूथ जाल एसे हाल नागरी॥ 
भोजन हलाहल सो कुलाहल नाद्‌ जाहि 
वाद है कि वाद से विषादनि की सागरी। 
आपुन म्रगी के तूल कामदेव शारदूल, 
वचि है न मूल शूल उठि है उजागरी॥३॥ 
अस्टपदी 
हारहु को नहि भार सहारै। नील कुसतनी प्रान हि घारे 
राधिका वछुरें तोहि केशव ॥ध्र.०॥ 
सरस पटीर शरीर लगाव | विष सो ताहि लगे तन ता 

बड़े बड़े स्थासनि भरति सदा है । अगिन समान तनहि सो दाहै॥ 
रोवति दिशि दिशि हृगनि पसार | सजल कमल की छविहि निवार 
लगत अगिनि सी किसलय सञ्जा | विलपति निस बासर तजि लज्ञा 
कर कपोल धरि शोचति वाला | जनु शशि पोढो कमल रसाला ॥ 
विरह विकल मरिओ मन धारै। हरि इरि जपति न तोहि विसारे 
श्री जयदेव गीत यह गायों। सुखी`करहु केशव पद पायौ ॥४॥ 
कवित्त-तेरी सुधि आए तन पुलकित होत प्यारे , 
नितिही सिस्यात' चित चिता तेरी ये धरी | 
तोही को विलापै तापे विरह महान कांपे, 
पावत हू दुख तोहि ध्यावत सदा हरी ॥ 
भटक्योंइ करै नेंन मूदि गिरि परै पुति. 
फेर उठि धावै. पावें मूर्छा घरो घरी। 
आप सद्‌ वैदय खेद काम जुर कौ है ताहि 
तेरे रस जोह तीहै मारिन मरी परी [शी 
दो०-काम विकल अंग संग तें जी है नन्दकिशोर । 
न राधा की बाधा न जो मेटहु तो सु कठोर ॥ 
क०--काम जुर जारत महा आतुरता धार तन, 
एहो सुख रासि अचिरज को: प्रकाश है । 
चंदन को नाम लिये भाम विन मारि मरे, 
चन्द्‌ के कहे ते होत आनन्द विनाश है॥ 
कमल कथा को सुनि विथति विथानि वीर, 
पीर को कहाँ चली शरीर पै न मांस है। 
सीतल महान तुम ताको नित धरे ध्यान, 
स्वासनिते प्रान-पति प्राणनि को आश है॥ 
दो०--पहिले पलकनि कौ विरह सहि न सके वह भाम । 
अब रसाल मोरे सुसखि क्यो जी हूँ घनश्याम | ८॥। 
इति श्री गीतगोविन्द्भाषायां वैष्णबदासरसजानीकृतायां 
चतुर्थेसराः | 

१६ श्री गीतगोविन्दे 


शोभा छुन्द ` | 
तब बोले व॑नमाली | दया करीजे आली ॥ १॥ ` 
रांधा की सुधि दीनी। जीव दया तें. लीनी ॥ २॥ 
मैं चलि सकत सुनाही | बसों इही गृह माह्दी।। ३॥ 
` आपु राधा कौ ल्यावो। विनती वचन सुनावो ॥ ४॥ 
'अलि सांची लख आई। राधा बात सुनाई ॥ ५॥ 
| ` अष्टपदी | 
चलत . मलय समीर मदन को गहि हाथ। 
कुसुम विकर्सात दलन विरहि अनाथ ॥ 
तुब बिछुरे वनमाली सखि सीदति॥ ध्रू.०॥ 
दहति शशि सखि तह मूरछित सो होय । 
हतत मदन सुवाहि विकल विलपत सोय॥ 
मधुप धुनि अवगाह रहत मूदि सुकान। 
रात ,में . अतिदाह -विरह दावत आन ॥ 
“ बसत विपिन मकार तजे ललित सुधाम। 
लुठत. धरनि सुरारी जपत तेरे नाम ॥ 
भनत कवि जयदेव विरहि कृष्ण विलास । 
ऊबो सन हरदेव सकल सुख को रास ॥६॥ 
कवित्त हे 


पहले तिहारे संग जहां . भरि रंग राधे, 
-कीनी . 'कल कामकेलि केशव कुवर सद्‌। 
ताहि काम तीरथसी कु'जरस . पु'ज मांहि, 
करत प्रयोग ताहि आप रीमि हो सुकद ॥ 
निस दिन तेरो ध्यान धारे न विचारे आन, _ 
`. “तेरी वतरान मंत्र जपत है जब. . तव। 
सो तो है उपासक उपास्य 'तू' . विराजत  है,. , 
सरस उपासना को दीजै फल देवि अब ॥७॥ 

श्रीं गीतगोविन्द १५ 


अष्टपदी 
रति सुख सार कुज अभिसार सु तर्हा मदन मनमोहन । 
न करि विलंव तितंविनि राधे चल प्रीतम ढिग सोहन ॥ 
धीरे समोरे यमुनातीरे वसत अये वनमाली ॥ध्र ०॥ 
कर संकेत नाम ले तेरे मुरली मधुर वजावत। 
तुब तन परसि पवन रअ आवत ताहू ऊठि लपटावत ॥ 
कु'ज माहि पातनि के खटके चोंकत जनु तिय आइ। 
रचत सेज पुनि चकित विलोकत तब मारग सुखदाई ॥ 
तजि मंजीर केलिके वैरी चल वृषभानु ङुमारी। 
कु'ज मांहि तम पु'ज छायो सखि पहिरि नीलपट सारी ॥ 
सोहत हार मुरारि उर स्थल जनु घन में बकमाला। 
रति बिपरीत समय विजुरी ज्यों नीद्वांआपु रहो रसाला ॥ 
तजि अतरोटा रसना वलि युत. किसलय सयन विराजो । 
कमल नेन ढिग मोद भरीसी निधि रूपा अपु राजौ॥ 
हरि अभिमांनो निसि सुखदानी वीतत जात अलीरी। 
पूरन करो कृष्ण को कामे भेरी वात भलीरी॥ 
श्री हरिदेव सेव पारायन कवि अयदेव सुंगायो। 
अमुदित हृदय सद्य माधव को नबहु सुकृत फल पायौ ॥5॥ 

कवित्त-एहो सुखरासि दुखरासि में समानों पिय , 

स्वासहिं निकासि देखे रहयो दै कि नाहिने । 

बोले हूँ कहै न वाक ताकि निज नाक अनी 

रहत निहारत ही जानोरी जराहने। 

सेज हि वनावत कुक्रावत कहां हो. प्रिये 

खट को :भएते दोर. धावत उबाहने। 

. , देखत दिशा दशो न्‌ एक कोन कोन ध्यान , 

, आश भए हानि प्रान कठिन निवाहने ॥६॥ 
सोभा०-पांक देखि कहि अलि है | अब अपु ही तू चलि हे ॥१०॥ 
| काम . सतावन . आयो । सुनि राधे मन. भायो ॥१९॥। 

स०--तेरी हंसाई के संग अदो यह पेखि पछांह कों सूर सिधायो 
मोहन के मन माने-ते कामका काम को देखि अंध्यारो हु छायो, 
कोकनि के सम शोक सन्यौ सु सुन्यौ सखि ने कछु मेरो हु गायो 
कीजे अवारन चाली सवार यही अमिसार कौ वार सुहायो ॥१२॥ 
शोभाछन्द ं 5 

` उबे चन्द चलौ जू। तह अलि कही सुनो जू ॥१३॥ 


कवित्त--औरे काज जैये मिल जैये मन भांबने कों, | 
जव वतरेये तब जाने सुपिरीति है। 
पुनि लपटैये अधरामृत पिवेये फिर, 
छातिन लगेये ओ जगेये कामरति है । 
केसे छिटकेये मिले कुज गहि सिधेये , 
केलि समुचेये ओ अघेये न टरति हे। 
निसि अंधियारी भारी प्यारी सुभकारी वीर 
कैसें कैसें कैसे रस यामें निकरति है ॥१४॥ 


सो०--ताकी तोहि कहा है। कहि सखि तू जो चाहे ॥१५॥ 
सो तोहि देहु सयानी । तब बोली यह वानी ॥१६॥ 


स०--मग मांहि अंधेरहि हेरत आप चलो वलि भीति सनी सुचकीसी 
तरु ही तरु के तर ठाढ़ो सुद्दोत भरो पद्‌ मंदहि मंद अकीसी। 
पुनि कैसेहु कैसे निकुज में जाय रहो अगं अंग अनंग छकीसी 
अहो तोहि निहारि मुरारि ऋृतारथ होहु यथारथ ता पथकीसी 
इति श्री गीतगोबिन्दभाषायां वैष्ण्वदासरसजानी | 
कृतार्या पंचम सगे : 

सो०-तब बोली हे आली। जहां विकल वनमाली ॥१॥ 
खाट डारि मोहि तापे । ले चलि रुचे जु आपै ॥२॥ 

पुनि अलि दुख में भोई । कंठ खोलि पुनि - रोई ॥३॥ ` 

पोछत आखिन आई । गद्गद हरि हि सुनाई ॥४॥ 

क - अष्टपदी . 
दिसा दिसा मै तोहि निहारै। अधर मधुर मधु पिवत विचारै॥ 
नाथ हरि व्याकुल राधा विरह महा ध्र था 
साहस वांधि सुचले मुरारी। पै डग डगयै डिगत विचारी ॥ 
कर मृणाल फे वलय वनावै। ताहि तनक तेरी रति ज्यावै॥ .. 
तेरेई सिंगार सिंगारै। मैं माधव या भावहि धारा 
पुन पुन यहो कहै बनमाली | पिय को ढील लगी क्यों आली ॥ 
तो को जानि कुंज अंधियारै। फिर फिर मिलि चु बन विस्तारे॥ 
तो को ढोल भए तजि लञ्जा। बिलपति रोबति वासक सञ्जा ॥ 
श्री जयदेव कथन यह प्यारो । रसिक जननि कों सुख विस्तारौ ॥५॥ 


सो०-सुनि बोले नन्दलाल। सोयो विरह, विहाल ॥६॥ 
तो जीवति है कैसे | सखी कही सुनि ऐसे॥७॥ 


कवित्त-कवहुँ समाधि मांहि आधिको मिटाय देत , 
तोहि लपटाय तन छाय जात पुलकान। 
| कभू अधरामृत वो पान में सुजान कान्ह, 
जड हो जबड्यात सिसियात घरें विलपान। 
कबहु कि केलि कले कोक की कलानि करै, 
लिये मेमक्रान अधरान भोंहे तान तान। 
अप अति छली भली कोमल कली सी राधा, | 
वाधा है अगाधा पर तेरो घरि रही ध्यान ॥५॥ 
शोभाछन्द 
सुनि के कही 'सुंरारी । वातन दै निसि कारी ॥६॥ 
प्रात चलेगें आली । सखि कही सुचि वनमाली ॥!१०॥ 
कवित्त—अहे पिय धारि हिय करत सिगार सारे, 
आपु कहा प्यारे कहै पान खटकान मै। 
सेज ही संबारै सब सोज ढिंग घारे व्याधिः, 
मेटन समाधि. साधि डूबत -कथान सै। 

या विधि सिंगारनि में मन के विचारन में, 
सेज की सवारन में धारन हूं ध्यान मै! 
नीके लगि रही पाग रही पर वात यही, 
रातन वितैहैं मरि जैहै विन जान में ॥११॥ 
इति श्री गीत गोविन्द भाषायां बैष्णवदासरसज्ानी कृतायां षष्ठ सगं 
सचेया 
ताहि समें शशि की भौ ऊदो नभोन में कोंन में राख्यौ अंध्यारो:- 
पूरव ही दिशि नायका के सुख सोहत चन्दन वेंदा सो भारो। 
ताके सुअंक कलंक वसै कहि देत है हेत न नेमि उचारौ॥ 
नाश करी कुलंटानि की राह को चंद सौ पापी में पाप है कारो। 
0 शांभाछन्द 
शशि हू उदो सों पायो तऊ न माधव आयो ॥२॥ 
तब राधा विकलानी | तपति सहित विलपानी ॥३॥ 
| अष्टपदी 
कही हू समय में पिय न वन आईयौ। 
अफल यह अमल मम रूप वय जाईँयौ ॥ 
जाहु में सरन काकी सखी जन वचन बंचीता ।।ध्र०।| 
सहित सव निशा बसी बनमाह मै । 
. अर्रत हो कामकरि रही हू छांह में॥ 
व्यथ यह दृह अब त्यागि हों प्रान हो । 
क्‍यों सहों विरइ की आग अज्ञान हो॥ 
हाय दुखवत मोहद मधुर मधुयामिनी | 
रमत सा कहूं जहां सुकृत कृत कामिनी ॥ 
हाय मणि भूषननि मोहि जारी महा। 
कुष्ण के विरह को आश कहिये कहा || 
कुसुम सुकुमार तन हतत है काम ज्यों । 
विषम व्हे हिय को दार हू जियो कयौं ।। 

त्यागि भय वसति में वेतसो कुज मे । 

खटकत न तनक पिय हिये सुख पु ज में॥ 
हरिचरन सरन जयदेव कवि काव्य यों । | 

वसौ हिये केलि कत्ता कला वित युबति ज्यों ॥ 


| सो०--पुनि पिय प्रेम विचारथो। तब यो बचन उचारथो ॥५॥ 


“क०--दामिनी सो कामिनी के कामव स भये किधों, 
मीतनि के संग दाव जीतन की धरी मन। 


कैघों घनश्याम अभिराम सुखधाम प्यांरो, 
आवत हमारे पास पावत न राह बन। 


कैधों मम विरह सतायो अङ्ुलायो महा, 
चित्त हू चलायो चलि सकत न नेकु पन। 


हाय कहा बात जाते जात अघि रात हू न, 
आये सुख पु'ज कंज कैसी बनिताके तन ॥ ६॥ 


सो०--तबही आई आली । संग नहीं बनमाली ॥७॥ 

मौन धरे दुख छायौ । तब राधा मन 'आयो॥ ८॥ 

| हरि सु कहूँ रति ठानी । पुनि बोली यह बानी ॥ ६ ॥ 
| ; 


अष्टपदी 
' केलि उचित जिन वेस बनाय। वरघत कुसुम केश झवि छाय ॥ 


' कोई अवर तिया विलसति युवति चतुर हिया ॥ भ्‌.० ॥ 
लपटि पिय हिं भये राम रसाला | कुव ऋलरानि पर तरलित माला ॥ 
` हलति अलक मुख ललित सुचन्द्रा | पोवत अव र आलस अमन्दा ॥ 
' सोहत कु'डल ललित कपाले । वाजत रसना लटकत डोले ॥ 
पियहि विलोकति हसति लजावै । केलि समय वहु कूक सचावे ॥ 
` बिपुल पुलक तन कांपत भारी । जगत अनगं हु सासति नारी॥ 
` श्रमजल कन करि ललित शरीरा । लोटति हरि उर रति रणधीरा ॥ 
यह्‌ बिलास जयदेव सुंगायौ । जन को जिन कलि कलुष मिटायो ॥१०॥ 

दो०--जिती अवस्था कही ये ते सब राधा तीय। 
पूरच अपु अनुभव करी वह झल को अब हीय ॥ ११ | 
, सो०-पुनि पिय प्रेम विचारथो । तब यह वचन उंचारथो ॥ १२॥ 
छु०--विरह पंड मुरारि मुख सौ चन्द्‌ देत अनन्द को । 
यही धरि हिय मो बिनाहूं होत दुख सुखकन्द .कों | 
काम के यह सुहृद शशि सखि कामव्यथा अमन्दकों । 
कहत है हिय जरत मेरो सुमिरते नन्दनन्दकों॥ १३॥ . 
शोभा छन्द 
. पुनि बोली श्रीराधा । विकल मदन तन वाघा॥ १४ ॥ 
दुखी क्यों न पिय आयो । तत्र दिय मे यो ध्यायौ ।। १४ || 
अष्टपदी 
मुख सुखसारे मन बिहारे क्षत अधर पुटा धरे । 
मृगमद तिलके करत सु पुलके खग सम सु निशाकरे ॥ 
विहरत यमुना पुलिनवने चतुर मुरारि अब हो || ध्र ० ॥ 
घन रुच :ढारें तरुन निहारे स्मर सृगवन राज हीं | 
चपला की सम कुसुम अरुणतम तहां रचि मुद साज हीं | 
सघन युगल कुच नख अंकनि रूच मृगमद रचि राख हीं | 
मोतिन हार तापर धारे सदु चचननि भाख हों ॥ 
निशि शोभा की भुज युग ताकी कर दल सम सोह ई। 
तहां वलयावलि जनु भ्रमरावलि रचयित मन मोह इ ॥ 
जघन सुरति घर विपुल कठिनतर स्मर सुबरन पीठ से। 
मणि रसनारो तोरन वारी तहां विरचित ढोढ से॥ 
पद्‌ किसलय से रमा निलय से नख मनि गण सोहने । 
हरि तोहि हिय धरि यावक रस करि रचयत सन मोहने ॥ | 
तिय मृग नेंनो अति सुख देंनी. खल रमई जानि के। 
इह बन हे अलि बहुदिन विन फल हम चसति सुआनि के ॥ 
यह रस गायों हरि गुन छायौ कवि नप जयदेव नें। 
' ` कलियुग कृत जो दुरित दुरित सो दिन प्रति इह सेवनें॥ ३॥ 

eS 


| सो०--मोन गहे सखि ठाढी । देखि दयां ताहि बांडी । 


पुन श्री राधारानी | पिय की सुननि कहानी ॥ 
सखि को बात सुनाई। ज्यां: कछु कह सुहाई। 
कवित्त 
सां तो अति निरदई दया न करी दीननि 
गी दीनानाथ नाम ही सुनामरु धराय है। 
शठ हू है भारी इच्छा चारी बहु प्यारी संग, 
हृठ को हठिलो कठ पुतरी के भाय है ॥ 
तून दुख पाव टाकी बात न चलाव आव, 
ताको दुरभाग अहो सदा को सुभाय है। 


| ' देखि गुन वध्यौ यह मेरो चित फादि उत, 


आप ही मिलाय हित वार वार जाय है॥२॥ ` 


सो०--रह्यो पिय हिय जातै। पुनि ताहो की बातें। 
कहून लगी सुनि आली । जे बतियां बनमाली ॥ ३॥ 
अष्टपदी ; 


¦ पिय द्रग कमल ललित शोभा सो। 
। सो.न तपाति किसलय सज्जासों ॥ . 


सखि जो रमई बनमाली ॥ धर ० ॥ * 

पिय मुख ललित कमल छवि धारी । 

काम शरनिनें सोत्त बिदारी॥ 
अभत मधुर पिय बचन सुनाब। 

मलयज पवन तन हि जरावे॥ 
पियः कर पद्‌ गुलाब छवि धार। 

हिमकर किरन न ताहि पछारे ॥ 
सजल जलद सम आहि मुरारी 

ताहिन दले विरह भर भारी॥ 
पिय पटलीक कसौटी जानौ। 

स्वासति सोन हसी कोऊ ठानो ॥ 

सकल तरुन वर पिय छवि छावें । 

दैत्य रोग नहिं तहि सतावै॥ 
श्री जयदेव गीत यह गावे। _ 

याहो करि हिरदय आवें ॥ ४॥ 


र 
» चौपाई 

इंतनें सीतल व्यार सु आई । तजि अलिकों ताहि वात सुनाई ॥ 
सवेया 


रे मलयाचल पोंन तू' कोन को प्रान नहीं विन प्रान परी हों। 
कामको तू सुखदाइ है काम को बामता त्याग अभाग भरी हों॥ 
हू जें प्रसन्न प्रछन्न न हो जिन मे बर बीर चियोग" बरी हों। 
ल्याय के नेक देखायके प्यारे कों प्रान हत्यारे को काढि खरी हों ॥२॥ 
शोभाछन्द 
पुनि पिया की सुधि आइ.। तब यो प्रलपि सुनाई । 
ता मे घुनि यह पैये। ज्यों होय त्यांच भिलेथे ॥ 
क०--प्रानन तें प्यारी सखी भारी भई वैरिन तें र्र 
सीतल समीर आग जारत शरीर है॥. 
*  , आनन्द अमन्द चन्द कन्द भयौ विषको सो 


__ फूल भये शूल तन धरत न धोर है॥ 
जवते मुरारि मेरे हिये के मझार आय 


दई है दिखाई छाई तब हो -ते पीर है॥ 
तऊ मन मोर चह निद्य कठौर ही को | 
तीको कामनारों है हत्यारी कारौ बीर है॥ 
सो०-सुनि अलि वोली नाही। तब डुबी दुख मांही ॥ 
यह बोली पुनि मानो। तजि है प्राननि जानी ॥ 


स०--चलरे मलयाचल व्यार अपार सताये ले मोहि न पाय है दूजै | 
पुनि कामरे काम लौ बान सुतान निकासि ले प्राण अजान त हूजै ॥ 


CC0. In Public Domain. Sri Sri Anandamayee Ashram Collection, Varanasi 


- 


Digitization by eGangotri and Sarayu Trust. Funding by MoE-IKS 
श्री गीतगोविन्द २% 


हे यमुना यमकी भगिनी यह तेरी छमा कों रमा नहि पूजे । - 
कीजै मया दीजे वोरि तरंगनि अगंनि.आग अनंग की भूजे ॥ 
इति श्रीगीतगोदिन्द्‌भांषायां वेष्णंवदास कृतायां । 
सप्तम संग: । 
| सो०--निठ निठ निसि वीती । स्मर शर व्याकुल कीती.। 
प्रात भये पिय आए। विनती वचन सुनाए॥ 
चरननि में शिर राख्यो | ताहि क्रोध भरि भाख्यो । 
पिय विन मरन छविली | पै रति जात रसीली॥ 
अष्टपदी 
निशि वहु जागि लाल द्रग . लालन जलकत आलस जाते। . 


ताही के अनुराग रंगे ये कहे देत सव वाते॥ | 
हरि हरि जाहु माधव जाहु केशव मो ढिग कपट न भाखो।_ ˆ 
तही पधारौ कमल नेन पिय जाहि हियें धरि राखौ॥ . 
कज्जल मलिन तिया के लोचन चुम्वन कीने भारे। 
ताते अरुन अधर ये प्यारे निज तनु सम विस्तारे॥ 
काम थुद्ध मे पर नख रेखंग सनि सोहत: वपु ऐसें। . 
नल रतन की शिला ललित पर कनक अंक होय जेस || . 
रति विपरीत चरन तें च्चै कर जावक रंग रसाला । 
तुब मन मोहि मदन दरू म ताको लसत नबल दल माला ॥ 
अव हूँ हे हरे यह बपु तेरी मोते भेद हि मानें। 
लखि तुव अधर्रान में क्षतवहु दुख सो मन: मे ठानें॥ 
अहो कृष्ण यह मन हूं तुम्हरो है. तुम हीं सु कारो। 

न तो कामशर दुखी दान जान अनुगत ताहिन मारो ॥ 
बन वन विचरत तियन्नि गरासनि ह्यां अ4रज कछु नांहो । 
जन्मतही ते तियनि ग्रासिवौ कहत बकी ब्रज मांही ॥ 
श्री जयदेव कहो यह नीक्ी तिय खंडिता वानी। 
स्वर्ग सुधा ह ते मधुरीतर सुनो रसिक रससानी ॥१॥ 

स०--हे कपटी तुब छाती सुराति प्रियापद यांवक के रस सों। 
अन्तर राग हि जागि परथौ यह पाप फरथा समर्थे वस सा 
मोते प्रसिद्ध सनेइ हु तोसु तो नाश भय्रो यह बुरे अस सां! 
तेरो वियोग को दुख महा करि हो कहां काम परथों वस सां ॥२॥ 

चो०्यह कहि रोकि लयो सुवोल को । नेंन मूदि करि धरि कपोल को ॥ 


इति श्रीगीतगोविन्दभाषायांवैषणवदास रस जानी कृतायां अष्टम सर्ग: 


सो०-तब दुरि गए सुरारी | देखि विकल भई प्यारी ॥ 

पिय हि मिलन नहि पाई | बहु विषाद करि छाई॥ 

पुनि-पुन हरि कू ते ध्यायौ । अलि यह्‌ ताहि सुनायो | 
अष्टपदी 


पिय आवे सदु चलन पवन के | याते सुख कहा अधिक भवन के ॥ 


श्याम सो मत करि मानिनि मान वुरो ॥ ध्र्‌० ॥ र 
७ चु > Le i, Ds 
ताल फलनितें गुरुता धर। सो कुच कलश विपल कयां कर ॥ 


के देर यह न कह्यो तोहि आली | त्यागे मत सुन्दर बनमाली ॥ / 


विकल होय क्यों रोय विलापै । युत्रति विपक्षा इसति सु आपै 
सजल कमल दल रची सेज है । [पिय लखि कीजे सफल नेंन है || 
क्यों मन माँहि खेद वड धारे | सुनि मम वचन जु भे विरहद निवारे ॥ 
मधुर वोलि तुव ढिंग पिय आवो । हे अलि मत अति हिय हि सतावी ॥ 
श्री जयदेव रचित यह गावो | रसिक जननि को सुख उपजाबो ॥ 
शो५--अब हू लरजी नाहीं। तब अलि भरि रिस माहीं ॥ 
मों हे चढाय कहीयों। तू न दुःख पावै क्यों॥२॥ 
क०--वह तो सरल साधु काठ ते कठिन तुम 
वह शिर नावे लरजाचै तु न तन को । 
वह अनुराग भरथो धरथो तें विराग महा 
| कहो गीत विपरीत तेरे सदा मन को ॥ 
वह सदा श्याम है चितन तेरी नाम है न 
राम है न जान्यो ते सुकाम हे न जान कों । 

लेखे तोहि विष सो पटीर आग सो समीर 
होय शशि सूर मुख पूर दुख गन को ॥ 
इति श्रीगीत गोविन्द भाषायां वैष्णवदास कृतायां नबमसगेः ॥ 
सवैया | 
' रस रोष भरी दुख ते झुखते बहु स्वास चले जिय आश भगी । . 
-- पुनि छाई उदासो हवासी गई अलि के दिशि देखत लाज पगी। 
तव नेन की सेनहि में कहि वैन बुलाय लये हारि चाह खगी । 
अहो आप सोऊ करि ओरि निहोरत चोनन में.हित की सी लगी ॥ 
अष्टपदी ` 
कळू हू वदन तें वचन भाषो प्रिये तव 
दंत दुति भय मिटावै। 
यह सुमुखचन्द अधरामृत अमंद्‌ 
| “- हित रुचिर हग चकोर हि वढावे ॥ 
> प्रिये चारु शीले छोड़ि 
विलु काम या माने। 
भगन सो काम की अगिन जारत हियो , 
जाय बुमि देहु मुख कमल पाने॥ 
सांच ही कोप जो कियों कमिनि कभू , 
तौ सुखर नख शारनि मारो । 
होय सुख ज्यों तुम्हें करी वांधो , 
भुजनि देह को रदननि विदारौ॥ 
तुही जीवन मोर तुही भूषण कोरि , 
ही इक रत्न अग माही। 
अब सु यह कीजिये धरि हिये लीजिये 
त्यागिये फेर प्रिय नांही॥ 
नलिन नीले जनौ प्रिय तब नेंन युग , 
ते अहन कमल से कीनें। 

श्याम हम हूँ महा रंगो निज राग करि , 
उचित करि कमें जे लीने॥ 
चरण भूषण मनौ मदन विष नाशनो , 

धरो मम शीश दे राधा। 
मदन दुख सुर है देत दुख पूर है , 

दूर करि तास की वाधा॥ी 
पहिरि सुकुच कुम्भ पर रत्न हारावली , 

[ होहु रंजित हृदय सारो। 

सघन तुब जघन में वजो रसनावली , 

देहु सो मन्मथ ` नगारौ॥ 
स्थल कमल गंअने मम हृदय रंजने , 

ललित पद्‌ पंकज निहारे। 
हे मिष्टवादिनी कहो में हों रिणी, 

करो जावक चित्र भारे॥ 
राथिक प्रिया सो यह सु मधुरिपु कही , 

वहु विध चारु रुचि चतुरवानी । 
जयति पद्मावती रमण जयदेव कवि, 

भारती सरस रस सानी॥ 

शोभाछन्द 


~ 


पुनि पिय बोले ऐसे । बोलि उठे तिय जैसे || १॥ 
कवित्त | 
काहे को मयंक मुखी संक पंक भोय रही 
गोय रही चराचर धरा दिशि ध्याइये। 
भारी स्तन जघन प्रदेश है सुदेश तेरौ 
मेरो हिय घेरो करि छायो है सदाइये ॥ 
एक जो अतन सो कुसत निज तन करि | 


पैठत न बैठत इतै पै रिस ड्यै 

हाय कहो अहो रद्दौ नित मम लहो. नाहि 
झूठ अकलंक को कलंक लंक लाइयै॥ २॥ 
शोभाछन्द 
सुनि डूदी रिस माहीं | काख वस्तु मुख नाहीं । 
लखि पिय बोलि ऐसें । तुष्ट होय [तिय जैसे ॥ 
सवैया 
सुन्दरि मन्दिर ते निकसो अपराधी हों तौ अंपराध निवारौ। 
शुभ दन्तनि दारि विदारि नखंक्नि वांधि भुजानि सुजान सुधारौ ॥ 
उरजें गुरजें उर मारि पछारहु डारहु हे जसो सेज पै प्यारौ | 
अपुकों सुख ज्यों दुख दीजिये त्यो पर काम कसाई कों सौंपि न मारौ ॥५ 
चोपाई 
पुनि कही मेरे जात है प्रान । ज्यावहु दे अधरामृत पान ॥ ६॥ 
दोहा - भोंह सोहनी शशि मुखी नागिन लौ डसि जात | 
ताह्वित तेरो अधर मधु सिद्ध मंत्र विख्यात || 
क०--वृथा मौन कोन काम कीनो भाम वामता सों, 
थापि ये प्रपंच अव पंचम अलापिये। 
मोठें वतरावो आवो रातहि वितावो जिन. 
जरे कों जरावौ मत रति सुख आपियै॥ 
हम तो सनेही भये तो विन विदेही भारे : 
ठाढ़े कर जोरें ओ निहौरें ताहि तापिये । 
डीठि कै रिसोंही जिन पोठ दे दुखों.ही यह 
मेरै काम ज्योंही त्योंही मारो महा पापिये ॥ 
चोपाई 
पुनि कहि कामहु अनुग तिहारौ । तुम ही करी जग जीत्यों सारौ॥ 
सबैया 
लाल रसाल जपा सम ओठ कपोल अमोल मधूक भनौ । 
लोचन तो दुख मोचन कंज से दंत लसंत है कुन्द जनौ | 

नासा मिले कछु फूल तिलै शर सांच ये काम के पांच गनौ । 
तेरे प्रसाद कों पाय अनादिते मारथो है मारने विश्वघनी ॥ 
शोभाछन्द _ 
पुनि यह पिय सु उचारी । तो सम और न नारी ॥ 
कवित्त 
तू ही है तिलोत्तमा मनोरमां दै छवि तेरी , 
डोठि है मदालसा रसाल लाल होठ य । 
रंभा युग उरु लागें मेनका है. रुप आगे , र्‌ 
उर उरवसी लसी मेरौ मन मोहि ये ॥ . 
सुरस. कलाबती सी सोंहे भोंहे चित्रलेखा , . 55 कट 
| चंद संदीपनी सी मुख की शोभा सोहिये । ` 
एरी सखकारी प्यारी कोंन सुर नारी जों न. 
तेरे संग रंग भरि रहत न जोह्दिये॥ 
इति श्री गीतगोबिन्द भाषायां दशमसे : 


सोभा०-बहु विनती करि प्यारी । करी प्रसन्न. सुरारी ॥ 
दोऊ परस्पर भीने | मिलि सिंगार सुकीनें ॥ 
कुज माहि सजाये । वेठे जा पिय आये॥ 
मान कनो डसु छाई। राधा तर्हा न आई॥ 
सांझ समय हो आयो । तब ताहि सखी सुनायो ॥ 
अष्टपदी 


कहे निहोरि वचन तहु तोसों पगनि परै वनमाली । 
अब तों वेतसि कुज मंजु मे सेज विराज अली ॥ 
तजौ न मधुरिपु अनुगहि अनुसरि राधिके ॥ध्रू.०॥ 
घन जघन स्तन भार भरी तू सन्द मन्द्‌ चल राधा । 
पायन माहि रणित मणिनूपुर सुनि होय हंसनि वाधा ॥ 
ललित तियनि मन मोहन हारी सुनि पिय वानी प्यारी । 
कामदेव की डोंढी 'चजवत कुहँकत कोकिल कारी ॥ - 

पोन पाय हालत तरु शाखा हलत हाथ लखि लीजै। 
तोहि कहत चल प्रीतम के ढिग वेगि बिलम्ब न कीजे ॥ 
पूछि देखि अपने कुच कु भे हार विमल जल धारा । 
सूचत है. हरि कै परिरंभै मदन तरंग विकारा ॥ 
रणहित सञ्यो शारीर धोर है लख्यो सखिन सब साजे । 
चल रसनावलि वजबत डोंडिम चाहसनी तजि लाजै ॥ 
स्मर शर सुन्दर नख धारी करसों गहि हाथ अली को । 
चलौ वलय़ बाजे पिय चेतै ध्यान है तोहि चली को ॥ 
श्री जयदेव कथन यह टारहु हार उदार सुनारी । 
रसिक जननि के कंठ विराजो नित भारी सुखकारी ॥ 
सोभा०८-अलि दिशि देखी प्यारी । तब पिय दशा उचारी॥ 


कवित्त--अहो कब ऐहैँ काम कथा कों चले हें .विथा 
ररि लपटेहें . प्रीति पैहें सुख रीषरी । 
केलि कल कलासों रमेहें देहे मोद घनो 
ऐसे हिय लोचे शोचे कहत हरी हरी॥ 
कवहू निहारि कंपै पुलकै हंसे पसीजै 
दौरि उठि धावे गिरंजावै तूः नरो नरी 
कुज अंधियारी में मुरारी सुखकारी प्यारी 
देखत . यों राह उतसाह सों घरी घरी॥ 
सोभा०- क्यों करि चलौ अंध्यारी। तब अलि ताहि उचारी॥ 
सबैया०--अहो जे अभिसारिका: कारिका .. 
कोक की, शोक हरै अब लोकनि. सों 
तिनको परि पूरन प्रेम हि देम दै, 
जोन मिटै. नब नोकनि सों॥ 
यह ताहित आहि कसौटी सचोटो ' | 
की, नाहि तमी तमतो कनि सों 
तद्दां दुति देह की लीक ही ठीक 
अल्लीक सनेक ढुढ़ो. जो. कनि सों.॥: 

सोभा०--रीमि कही कछु मागौं। अलि कही संग लागो ॥ 
वत्त--चली विध भली संग अलि के विलीक होय 
ठाढो भई जाय सुख पुज कुज द्वार पर । 
भूषण कनक के जडाऊ बने वांनक सें 
नगनि उञ्यारौ अंधियारौ दूर दियो कर ॥ 
* डीठ परौ नागर उजागर सकल शुन 
देखि रही डुति दिशि दोष धरि रोस भर | 
भोंहें हूं चढ़ाई कछु कांपत लजाई ताहि 
सखी नें सुनाई बीर तोको है वधाई वर ॥ 
अष्टपदी 
केलि गृह मंजुतर कु ज माहीं अहो राधे माधव समीप चल 
विलस रति रभस सुख हंसि-निथंभत नाहीं । 
सेज नव दलन अशोकनि रसाला। 
अहो राधे माधव समीप चल विलस कुच कलस तरल माला । 
फूल को महल जहां रच्यो तेही । : अर्ज: 3 
अहो रांधे माधव समीप चल विलस कुसुम सुकुमार देही॥ 
सुरभि, शीतल बहत मारुत घनेरे। वी 
अहो राधे माधव समोप चल विलस रति उचित वाद्य तेरे । 
छई नब पल्लवनि वेलि सारी । 
. अहो राधे माधव समीप चल विलस तुव जघन पीन भारी ॥ 
मधु सुदित मधुप किलकति छवीली । 
अहो राधे माधव समीप चल.विलस तू मद्रस रसीली ॥ 
मधुर तर पिक निकर कुहक छाई। . 
अहो राधे माधब समीप चल विलस दशन रुचि शुचि सुहाई । 
यह सुपद्मावती सुख सुकाजा । 
करहु प्यारे मंगल महान कहत जयदेव कविराज राजा ॥ 
चोपाई क 
जो कहे क्यों न पिय उठि आवत । तहां ताही यह सखी सुनावत ॥ 

| सदैया 
अहो तोही सुमित्तहि चित्त में धारत, हार परथो न संभारे हू देही । 
अधरामृत पान कराए सयान है; सो तो विदेही है श्राप सनेही ॥ 
प्रिय अंक बिराजहु राजहु गाजहु, संभ्रम त्याजहु माधव वेही। 
अये भोंह चढ़ाय नचाय कें नेंन तें, लीने है मोल. अंमोलक जेही ॥ 
सोभा०--तब यह सखी कह्यौ जो। राधा सांच लख्यौ सो ॥ 
भय आनन्द सुछाई। पिय हि लखो मन आई॥ 
वसन समेट' सुलोने'।नेंन चहूँ दिश दीने ॥ 
जुपुर वजावत भारी। पिय 'ढिग गमनी प्यारी ॥ 
` अष्उपदी 
राधा वदन विलोक ही पिय -बिविध विकारनि छायौ । 
` जनु सुख कंद चन्द पूरन लखि अधिक जलधि उमगायौ ।। 
हिय एक वसी तरुणि मुकुटर्माण श्यामा । 
देख्यो हरि हरषत अनंग वस कोककलनि अभिरामा ॥्र | 
. सुक्ताहार विहार करै उर ता करि सोहत ऐसें। 
ऊज्जल फेन समूह सन्यौ यमुना जल: पूर जु जैसे ॥ 
श्यामल कोमल अमल कलेबर पीताम्बर सोहै य्यों । 
नील नलिन सों पीत पराग लपटि मन कों मोहे ज्यों ॥ 
तरल दृगंचल युक्त मनोहर वदन मदन उपलाबे । . 
जनौ शरद सर कमल मांहि युग खंजन खेल मचावे ॥ 
रबि मंडल सम कु डल कानति सुख कमलहिं सुविकासें ॥ 
फूलनि हंसति अधर पल्लव जनु रति में लोभ प्रकाशें। 
जजुर्शाश किरन छुटी जल धरते केश कुसुम युत ऐसे ॥ 
चन्दन कौ बेंदा शिर सोइत तिमिर माहि विधु जैसें । 
पुलकति छयौ शरीर अधीरज केलि कलाचि कौ चा हैँ ।। 
मशि गण छए नए निरदूषण भूषण शुभग महा हैं | 
श्री जयदेव कथन वेभवंसों द्विगुन अलंकृत कीने' | 
हिय में थरि हारिका नाव हु शिर सुकृत सार कहि दीने । 


८७९७८0. In Public Domain. Sri Sri Anandamayee Ashram Collection, Varanasi 


। 


Digitization by eGangotri and Sarayu Trust. Funding by MoE-IKS 


३४ श्रो गीतगोविन्द 


सो०-- कृष्ण विकार वखाने | सुनि तिय के रस साने । 
. सबेया | 
चलि चंचल नेंन जु काननि लों चित्त, ए पिय की दिशि हार 


परें। 


चक चोंधि सी पाय गए विजयां जलु, राह के थाके वटो ही डरै ॥ 
कछु देखि दशा पिय की बिलखे बहु, आंसुन के परवाह ढ्रें । 
मनो खेद को स्वेद कि नेह घटानि ते, मेह हामि भा भरे ॥ 
कान खुजावत हास द्वावत, छु ज के बाहरें आली गई । 
सेज समीप समै सने श्यामा हूँ, चोकत सी जाय ठाढो भई ॥ 
मित्त के चित्त चित्तौन रु हांसी सु, कामकी गांसी सी ताहि दई। 
प्रीतम को सुख देखत लाजहू, लाजि भजी विन काज तई॥ 


इति श्रोगीवगोविन्दभाषायां वैष्णवदासरसजानी कृतायां एकादशसर्गः । 


शोभाछंद-वबाहर सखी पधारी | लाजहु भाजि सिधारी ॥ 


काम ने धूम मचाई । अधरनि हँसनि सुछाई ॥ 

हिय में रस घमड़ानौ । प्रीतम लखि हरखानो ॥ 

डीठि सेज दिशि धारी । यों पिय ताहि उचारी ॥ 

अष्टपदी 

किसलय सेज रची हे कामिनि चरन कमल अपु धारो। 
तुचं पद प्लव की वैरिन यह याकी मनी उतारौ॥ 
छन भरि प्यारे माधव अनुगहि अव भज राधिके ॥ ध.०॥ 
कर कमलनि कर चरन पलोयें बहुत दूर तुम आई'। 
अनुगत नूपुर ज्यों मोह को राखो चरन सदाई॥ 
बदन चंद तें श्रवत मंदनहि प्यावहु वचन सुधा को! 
कहौ विरह ज्यों दूर करो में कुचरोधक अंगियाको ॥ 
मो मिलवे की चाह सञ्यो यह अति दुराय पुलकायो । 
या कुच कलशहिं मो उर राखो मदन ताप हों छायो॥ 
अधर सुधाकों प्यावहु भामिनि ज्याबहु दास मरथो सौ। _ 
तोही में मन मिलन भयौ नहिं विरह दाग जरथो सौ॥ 

हे शशिमुखि बजवहु रसनावलि ललित सुरनि करि छाई। 
कोकिल धुनि . सुनि सुति श्रुति फूटे हारि एसो विकलाई ॥ 
विफल क्रोध करि विकल कियो मैं अब यह डीठि तिहारी । 
देखि मोहि दबकत लआत जनु अभूबांक तजि प्यारी ॥ 
श्री जयदेव कथन यह पद्‌ पद्‌ माधव सोद वखान्यो | 
रसिक जननि को सुख विस्तारौ रतिरस भाबनि सान्यों ॥ | 
शोभांछन्द 
पिय विकार सव गाए। सुन तिय के सन भाए ॥ 
क०--भुज रस भीनी गहि लीनी है तिया की पिया , 
खीजाही सो सेज पर डारी सकुप्तारी है । । 
मिलिवे में अन्तर कियो हैं पुलकान आनि, 
देखने में मेख सी निमेषनि ने पारी है ॥ 
पान अधरान के कों भान दीनौ वतरान , 
मोद ने' विनोद्‌ कॉल सोधि कें निकारी है। 
बाधा हू रसीली जहां सुरत रंगी ली ऐसी , 
कीनी है छवीती छल छलनि संवारी है॥ 
` सो०-प्रेम केलि सुखकारी | दिखई है इहां प्यारो ॥ 
अचिरज मिलन जु जो है। अब कत्रि बरनत सोद || 
क०--भुजनि सो बाँधि डारो कुचन सों मीडि मारो , 
नखनि विदारो भारो प्यार सकुमारो अति। 
दशन वसन कौ डसन क्रियौ दसन सों , 
लाडनि सों श्रौनी तई ताडन की कीनी रति ॥ 
केश गहि हाथ ब्रजनाथ हि नवायी नारि 
अधर के पान सों महान मोह्यो प्राण अति । 
एते पर श्याम सुख पायौ परिनाम अहो , 
` कहौ यह कैसी अभिराम वाम कामगति || 


, सो०-अब विपरीत वखाने। जो रसिकहि सुख ठाने ॥ 

सवेया 
रति युद्ध समें अति ऋद्ध भये दोऊ आपस में ज॑य की मन घारी । 
पुनि प्रीतम जीतन के विपरीत रची रति सुन्दरि काम कुमारी ॥ 
जड जांघ भई मुज थांकि गई दग, सूं दि लए उर कांपत भारी । 
यह तो रसनायकं नायक को सुतो. ऐसें केसे अहो पाय है नारी ॥ 
सो०--अधर पिवत सुख जो है । अब कवि वरनत सोहै || 
क०--सूगमद्‌ चिते मृगनेनी के पयोधरनि , 
मीड़त मुरारि उर धारि गाढे मसकी । 
मोद बढ़वारते संभार न शरीर की हे, 
ताकौ सुख पीवत ही जीचत है रसकी ॥ 
* पुलके कपोल जे अमोल गोल मंडल से , 
मूँद रही नेन ककु कसकसी कसकी । 
निकसत न बात सिस्यात विकसात रद्‌ , 
पाई है विहारी प्यारी भारी भाग वसकी ॥ 
सो०--अब सुरतान्त वखाने । जो रसिक हिं सुख सान्यै ॥ 
सचैया 
उरतो नख लाल सु अंकनि अंकित, ढोठि हु नीद सो घूमि घूमारी । 
अरुणाई हू है अधरान की धोई सी, बेनी हूँ फूल गुथी विथुरारी ॥ 
रसनार्वाल ढीली रसोली रंगीली की बात छबीली लजीली निहारी । 
शर काम के ये लगि श्यास के नेंननि वेध्यो हियो यह कौतुक़ भारी ॥ 
सो०--देखि श्याम सुख पायी । तव यहु तिय हि सुनायो ॥ 
क०--एहौ रूग नेंनी मुद देनी यह बेनी खुली, 
रुली अलकावली भ्र'गावली सी कंज मुख । 
मंडल से गोल ये कपोल छाये श्रमकन, 
दंशनि अधर हार टूटे हैं विहार दुख ॥ 
एके मुज जांघनि की रागनि लगाय रही, 
एक ही सो दावें कुच रुचि सौं न जोरे रुख । 

लाजत सी माथों चुनि त्रासति सो भोंहनि सों,” 
घरें मीड़ि माला तु रसाला वाला देत सुख ॥ 
सो०--यों रति अंत उचारी। राधा देखंत भारी ॥ 
सादर पिय हिं बखानी । हिय आनन्द सुसानी ॥ 
अष्टपदी 
हैं यदु नन्दन चन्दन से कर मृगमद पत्र बनाय द्यो | 
मनसिज के मंगल कलशा सें कुचनि मांहि रुचि छाय द्यौ |! 
यह राधिका यहुनन्दने भाखि हृदयानन्दनै ॥ ध्र०॥| 
रति नायक शायक से लोचन चूमिजे कञ्जल नारिये। “ 
अलि कुज्ञ गंजन अंजन सो पिय तिन को फेर उजासिये ॥ 
इन मम श्रुति मंडल में कुंडल पहिरावो मन मोहने । 
नेन कुरगंनि कों अटकावन कामपासि से सोंहने ॥ 
सखियनि बीच न हंसो कराबहु निरवाह हु कछु प्यार हो । 
बदन कमल पर भ्रमरा वलि सी अलिकावलि सु संवारि हो ॥ 
शशि सम शीश-राह सो मरृगमद ता को तिलक बनाद्यी । 
अहो कमल लोचन दुख मोचन श्रमकन पोंछि मिटाय यो ॥ 
काम चंचर से रुचिर चिकुर मम शिखी (खंड से सोहनें । 
रति में खुले तिने फूलनि सों रचो ज्यौबं मन मोहनें॥ 
सरस सघन जघन स्थल मेरे कंद्र काम करीनि के। 
तहां मनिरसना वसन सु भूषण पहिरावहुन नरांन.के॥ 
श्री जयदेव बचन यह मंडन जो सनेह भरि गाय हैं। 
हरि पद्‌ सुमिरन सुधा पाय सो कलि मल ताप मिटाय है॥ 
क०--कुचन पै पत्रिका बनाबो सुख पावो मोत, . 
खौरिहू अमोलनि कपोलनि पै कीजिये । 
कटि रसनावली सुधारो तोरनावली सी, | 
बेनी मुद देनी मांक फूल गूथ दीजिये || 
मोरी कर चूरी शुन पूरी पहराव प्यारे , टे 
पायन में नूपुर संवारि अब लीजिये। 

ऐसें रससानी वतरानी राधारानी. जब, - 
हि मौहन विनानी त्यों ही ठानी ज्यों जीजिये ॥ 
दोहा -“जयदेव रु हरिदेव में भेव तनिक जिन ठान । 
तिन के बोल अमोल सब सुनिये सबहि प्रमान ॥ 

४ सन्रैया ५ दे 
शुन गान कलां कल कौशल जो अरु, कृष्ण को ध्यान महान i \ 
रससार शिंगार को सारजु है अरु, काव्य की रीति को गीत कितो ik 
जयदेव के सुद्ध सुभेवनि सों अब, लीजे, सुधो सब सोधि तितौ । 
पर जे हरि में अनुरक्त विरक्त है, तेईे सुनो करि भक्ति इतो ॥ 

क०--तौलौं मधु तेरी न मधुरता मधुर कछु, 
एरी सरकरा तो मे आहि. करकरा गति। 
दाख तोहि देखि हैं को अस्त हू रह्यो भरि, 
अरे छीर तेरो रस नीर तोमें का कीरति ॥ 
अये आम बिना काम काहे कों तू' रोवत है, 
तरुनी अधरनें रसातल को धरी मति। .( 
जो लाँ या जगत में ही जग मगे जगत सी, 
कवि जयदेव कृत काव्य कमनीय अति ॥ 
दोहा-भोजदेव पित मात मम रामादेवी नाम । 
बन्छु पराशर आदि के उर यह करी सुधाम ॥ 
छ०-श्रोमहाप्रसु चेतन्य तिन की दया फली । | 
कलि अवतार सुधन्य पतितन बनो भली ॥ 
जयति गीतगोविन्द गाबहु रसिक अहो ॥ 
श्रीप्रियादास कविभूप रसिकनि सुकुटमनी ॥ 
जग यश छयो अनूप.तिन की कृपा कनी । 
जयति गीतगोविन्द गावहु रसिक अहो ॥ 
श्री हरि जीवन नाम मेरे शुरु सुमहा। 
तिन. को कर अभिराम नित मम शीश अहा । 

जयति गीत “गोविन्द गावहु रसिकं सही ॥ ` 
-जे जन, रसिक रसाल तिन के कंठ बसौ. .. 
युगल केलि के. माल दश दिशं माहि लसौ। 
जयति गीत गोविन्द गावहु रसिक अहो॥ 
दास वैष्णवदांस आंषा तिहं सुकरी। 
श्री वृन्दावन' वास निसदिन मन हि धरी॥ 
4 जर्यात .गीत .गोविन्द. गावहु रसिक अहो ॥ 
परो जगत, दुखरांसि, खोटे कर्म करे। 
कपा करहु अनयास दरसन देहु हरे॥ 
जयति ` गीत गांविन्द गावहु 'रसिक अहो । 
ऐ०-दासवैष्णवदास यह रसिकन हित सुखरांस । 
भाषा कारे वनन कियौ सुख हिय होय विकास ॥ 
इति श्रीगीतगोविन्द्‌ कबिराजजयदेवकृत भाषायां 
वैष्णवदास रस जानी कृतांयां द्वादशसर्गः 
\ संवत्‌ १७७७ पोषवदी २ लिखितं ॥ जयदेव ॥ 

ग्रन्थकार श्रौवैष्णवदासजी का परिचय परम्परा 


श्रीमन्नारायण, श्रीब्रह्मा, श्रीनारद, श्रीवेद्‌व्यास, 
श्रीमध्चाचाये, श्रीपद्मनाभ, श्रीनरहरि, श्रीमाधव, 
श्रीअक्षोम, श्रीजयती थे, श्रीज्ञानसिन्धु, श्रीमहानिधि, 
श्रीविद्यानिधि, श्रीराजेन्द्र, श्रीजयधम; श्रीन्रह्मण्य, 
श्रीपुरुषोत्तम, श्रीव्यासतीथे, श्रीलक्ष्मी पति, FE 
श्रीमाधबेन्द्र, श्रीईश्वर, 


श्रीराधाकृष्णमिलित विग्रह, प्रेमपुरुषोत्त म, 


श्रीकृष्णचेतन्य महाप्रसु, 

श्रीगोपालभट्ट गोस्वामी 

१-माधुरीवाणी--( श्री माधुरीजीकृता ) 
२--मोहिनीवाणी--( श्री गदाधरभट्टजोकृता ) 
३-सुहृद्रा णी--( श्री सूरदासमदनमोहन की ) 
४—अर्ीविधि— 

५-वल्लभरसिकजी की वाणी--( श्री वल्लभरसिकजी की ) 
६--प्रेमसम्पुट--( श्रीं विश्वनाथ चक्रवर्तीजी कृत ) 

७ - अक्तिरसतरंगिणी = ( श्री नारायणभट्टजी कृता ) 
=८--श्रीहरिलीला= ( श्री ब्रह्मगोपालजी कृता ) शै 
६--गीतगोविन्दपद-( श्री रामरायजी कृत) ` 
१०--गोतगीविन्द--( श्री रसजानिपैष्णवदासजी कृत) | 

यन्त्रस्थ-- “ र 
१- श्री चेतन्यचरिताम्रत--( श्री सुवलश्यामजी कृत ) 
ब्रजभाषा में 

२--ग्रोबद्ध नशतक--( श्री केशवाचार्य्य॑जी कृत ) 


प्रकाशित होने वाले-- 


१--ब्रजभक्तिविलास- ( श्री नारायणभट्ट नो कृत ) 
२--गोविन्दभाष्य--(श्री वलदेवविद्याभूषणजी कृत ) 

३- भागवत्त की भाषा--( श्री वैष्णवदासजी कृता ): : 
४-भक्तिग्रन्थावली--( श्री विश्वनाथ 'चक्रवत्तीजी कृता ) 

